**Greta Tintin Eleonora Ernmanová Thunberg** FRSGS (\* 3. január 2003, Štokholm, Švédsko) je švédska environmentálna a klimatická aktivistka. Je známa svojím študentským štrajkom pred švédskym parlamentom za zvýšenie aktivizmu proti klimatickým zmenám, vystúpeniu na TEDxStockholm a na svetovej klimatickej konferencii v Katoviciach.

Životopis
---------

Jej matka, Malena Ernmanová, je švédska operná speváčka. Jej otcom je Svante Thunberg, herec, ktorý dostal meno po Svantem Arrheniusovi, nositeľovi Nobelovej ceny za chémiu, ktorý bol príbuzným ich prarodičov. Okrem Nobelovej ceny, ktorú získal za práce v oblasti elektrolytickej disociácie roztokov sa Arrhenius venoval aj závislosti teploty atmosféry od koncentrácie oxidu uhličitého, t.j. skleníkovému efektu. Otcom Gretinho otca je herec a režisér Olof Thunberg.

Grete Thunbergovej bol diagnostikovaný Aspergerov syndróm.

Aktivizmus
----------

Štrajkujúca Greta Thunbergová
Školský štrajk za klímu (Berlín).
20. augusta 2018 sa Thunbergová, vtedy v 9. ročníku, rozhodla nechodiť do školy až do švédskych parlamentných volieb naplánovaných na 9. septembra 2018. Urobila tak po horúčavách v Európe v roku 2018 a požiaroch vo Švédsku v tomto roku. Jej požiadavkou bolo, aby švédska vláda znížila uhlíkové emisie podľa Parížskej dohody a protestovala pred budovou Riksdagu každý deň počas školského vyučovania s nápisom „*Skolstrejk för klimatet*" (školský štrajk za klímu). Pre britský The Guardian sa vtedy vyjadrila: *„Švédsko malo práve skúsenosť s najhorúcejším letom vôbec. Blížili sa voľby, ale nikto nehovoril o klimatických zmenách. Preto som sa rozhodla sedávať pred švédskym parlamentom, aby som žiadala našich politikov považovať zmeny klímy za to, čo predstavujú: za najväčšiu vec, ktorej čelíme."*

Po parlamentných voľbách pokračovala v štrajku len počas piatkov, čo jej vyslúžilo celosvetovú pozornosť. Podobné protesty boli zorganizované v iných krajinách vrátane Holandska, Nemecka, Fínska a Dánska. Tisíce študentov boli v Austrálii inšpirované štrajkovať v piatok.

Na Twitteri použila hashtagy (#FridaysForFuture #climatestrike), aby šírila osvetu a propagovala protesty. Thunbergová sa tiež v októbri 2018 zúčastnila demonštrácie Rise for Climate pred budovou Európskeho parlamentu v Bruseli a Declaration of Rebellion organizovanej zoskupením Extinction Rebellion v Londýne.

24. novembra 2018 prehovorila na TEDxŠtokholm.

4. decembra 2018 Thunbergová prehovorila na summite OSN o klimatických zmenách v Katoviciach. 12. decembra 2018 znovu prehovorila pred plenárnym zasadnutím summitu. Na summite okrem iného povedala: *„Hovoríte, že nadovšetko milujete svoje deti. A napriek tomu im pred očami kradnete ich budúcnosť."*

Thunbergovú zmienil aj senátor Bernie Sanders: *„Naskakuje mi husia koža! Pätnásťročná aktivistka povedala mocnostiam pravdu,"* napísal na svojom Twitteri.

Thunbergová inšpirovala Svetový štrajk za budúcnosť klímy. Na Slovensku sa doň 15. marca 2019 zapojili 4 mestá: Bratislava, Liptovský Mikuláš, Košice a Žilina.

V júli 2019 Greta Thunberg oznámila, že sa zúčastní viacerých podujatí na americkom kontinente. Po klimatickom samite v New Yorku sa zastaví v Kanade a Mexiku. V decembri 2019 sa má zúčastniť kongresu v Santiagu v Čile. Cez Atlantický oceán sa dopraví 60 stopovou jachtou *Malizia II*.

Greta Thunberg 23. septembra 2019 oslovila zhromaždených svetových vodcov na summite OSN o klíme, ktorý sa konal v New Yorku. Obviňuje svetových vodcov, že ukradli jej sny a jej detstvo ich nečinnosťou v súvislosti so zmenou podnebia:

„*Ľudia trpia, ľudia umierajú, celé ekosystémy sa rúcajú. Sme na začiatku masového vymierania. A vy aj tak hovoríte len o peniazoch a rozprávky o nekonečnom ekonomickom raste. Ako si to dovoľujete?"*

Ocenenia
--------

V marci 2019 bolo oznámené, že Greta Thunbergová bola nominovaná na Nobelovu cenu mieru.

Referencie
----------

1. 1 2   The Swedish 15-year-old who's cutting class to fight the climate crisis. *The Guardian*, 1 September 2018. Dostupné online.
2. ↑   *School Strike for Climate: Meet 15-Year-Old Activist Greta Thunberg, Who Inspired a Global Movement* [online].. Dostupné online.
3. ↑   'Our leaders are like children,' school strike founder tells climate summit. *The Guardian*, 4 December 2018. Dostupné online.
4. ↑   *Sveriges befolkning 1970*. 1. vyd. Štokholm : Sveriges släktforskarförb. 2002. ISBN 91-87676-31-1. (po švédsky)
5. ↑   *Sveriges släktforskarförb.*. 1. vyd. Štokholm : Sveriges släktforskarförb. 2004. ISBN 91-87676-37-0. (po švédsky)
6. 1 2   *The Fifteen-Year-Old Climate Activist Who Is Demanding a New Kind of Politics* [online]. 2 October 2018. Dostupné online.
7. 1 2  čap. Záškoláčka dala štátnikom lekciu o hrozbe klimatických zmien. *Pravda* (Bratislava: Perex), 2018-12-19. Dostupné online [cit. 2018-12-22]. ISSN 1336-197X.
8. ↑   Klimatmanifestation över hela landet: "Ödesfråga". *Expressen*, 30 November 2018. Dostupné online.
9. ↑   Australian school children defy prime minister with climate strike. *CNN*, 30 November 2018. Dostupné online.
10. ↑  THUNBERG, Greta. *twitter.com/GretaThunberg* [online]. 2018/10/18, [cit. 2024-01-24]. Dostupné online.
11. ↑   This Is Our Darkest Hour: With Declaration of Rebellion, New Group Vows Mass Civil Disobedience to Save Planet. *Common Dreams*, 31 October 2018. Dostupné online.
12. ↑   *TEDxStockholm Theme: Wonderland* [online]. TED, [cit. 2018-12-20]. Dostupné online.
13. ↑   'Our leaders are like children', school strike founder tells climate summit. *The Guardian* (London, United Kingdom), 4 December 2018. Dostupné online [cit. 2018-12-04]. ISSN 0261-3077.
14. ↑   *Greta Thunberg makes an impassioned appeal at UN climate change conference in Poland* [online]. NewsCorp Australia, [cit. 2018-12-13]. Dostupné online.
15. ↑  THUNBERG, Greta. *You Are Stealing Our Future: Greta Thunberg, 15, Condemns the World's Inaction on Climate Change* [online]. Olomouc: Democracy Now!, [cit. 2018-12-13]. Dostupné online. (po česky)
16. ↑   Výsledok svetovej konferencie o klíme priniesol chválu aj kritiku. *Denník N* (Bratislava: N Press), 2018-12-16. Dostupné online [cit. 2018-12-22]. ISSN 1339-844X.
17. ↑  TASR. Študenti po celom svete štrakujú za klímu. Od politikov žiadajú, aby im nekradli budúcnosť. *SME* (Bratislava: Petit Press), 2019-03-15. Dostupné online [cit. 2019-03-16]. ISSN 1335-4418.
18. ↑  BALLOVÁ, Denisa. Greta Thunbergová sa preplaví cez Atlantik na klimatický samit na jachte. *Denník N* (Bratislava: N Press), 2019-07-30. Dostupné online [cit. 2019-08-01]. ISSN 1339-844X.
19. ↑  TIMES, Los Angeles. *@latimes* [online]. 2019T11:31, [cit. 2019-09-25]. Dostupné online. (po anglicky)
20. ↑  CARRINGTON, Damian. Greta Thunberg nominated for Nobel peace prize. *The Guardian* (Londýn: Guardian News and Media Limited), 2019-03-14. Dostupné online [cit. 2019-03-16]. ISSN 0261-3077.

Iné projekty
------------

Commons
* Spolupracuj na Commons Commons ponúka multimediálne súbory na tému **Greta Thunbergová**

Externé odkazy
--------------

* Greta Thunbergová na Twitteri
* Greta Thunbergová v Internet Movie Database (po anglicky)
* Greta Thunbergová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Greta Thunberg na anglickej Wikipédii.*

Autoritné údaje: * BnF: 178251906
* GND: 1182074820
* ISNI: 0000000476898558
* LCCN: no2019128908
* NK ČR: hka20191060423
* VIAF: 4827155466473802160007
* WorldCat: lccn-no2019128908